|  |  |
| --- | --- |
| **Tantárgy** neve: **Gyógypedagógiai tanácsadás NBP\_GP228G3** | **Kreditértéke: 3** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”100% gyakorlat** | |
| A **tanóra** **típusa**: szem. és **óraszáma**: **45** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők**:  Interaktív előadás, önálló információ gyűjtés és feldolgozás a téma szakirodalmából, hallgatói prezentációk, szerepjátékok az egyéni tanácsadás eseteiből. | |
| A **számonkérés** módja: gyakorlati jegy  Az ismeretellenőrzésben alkalmazandó **további** (*sajátos*) **módok**:  Folyamatos számonkérés mellett a hallgatók elkészítik egy egyéni tanácsadási eset leírását a tanácsadó naplóban. Kiscsoportos team munkában önálló információkeresést végeznek egy gyakorlati példára, és egy problématerületre vonatkozóan, és ezt prezentálják az órán. | |
| A tantárgy **tantervi helye**: 6. félév | |
| Előtanulmányi feltételek:Az inkluzív nevelés pedagógiája-pszichológiája NBP\_GP183K2 | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja**:  A tárgy célja a leendő gyógypedagógusok felkészítse a tanácsadás módszereinek alkalmazására. A hallgatók megismerik és megértik a segítő beszélgetés és egyéni tanácsadás természetét, célját, a beszélgetésben részt vevők szerepét, illetve szereppercepciójának jelentőségét. Gyakorolják az egyéni tanácsadás lépéseit. Elsajátítják, hogy a saját kompetenciahatáraikon belül eső problémák esetében a szülőket támogassák szülői kompetenciájukat fejlesszék, illetve a többségi pedagógusokat segítsék az integráció megvalósításában.  **A tantárgy tartalma:**   * Az intézményes nevelés és a család kapcsolata, a gyógypedagógus - szülő együttműködésének lehetőségei a gyermekek optimális fejlesztése érdekében * A szülők támogatási igénye, a szülői kompetencia fejlesztésének lehetőségei * A tanácsadás fogalma, általános elméletei kérdései, kompetenciahatárai. * A tanácsadó – tanácskérő kapcsolat jellegzetességei, a szakszerű tanácsadói viselkedés, a tanácsadó kompetenciája és kompetenciahatárai. * A pedagógiai tanácsadás szerepe és funkciói * A szülőknek nyújtott tanácsadás specifikumai és etikai kérdései * Beszélgetésvezetési fogások alkalmazása a felnőttekkel folytatott kommunikációban * Beszélgetésvezetési gyakorlatok, szerepjátékok, * Kapcsolatteremtés a szülőkkel, nevelőkkel, a problémafeltárás, mint az egyéni tanácsadás első lépése * Alternatív megoldások keresése, az egyéni tanácsadás lépéseinek gyakorlása * Esetmegbeszélések, szerepjátékok, a tanácsadási szituáció gyakorlása * Reflexiók – önreflexiók a szerepjátékok tapasztalatainak összegző értékelése * Hallgatói csoportok prezentációi * Segítő – patronáló rendszerek, és azok igénybevétele, együttműködés más szakemberekkel * Szakmai etikai kérdések a segítő foglalkozásoknál | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| **Kötelező irodalom:**   * *Dávid Mária (2019): Tanácsadás, módszertani segítségnyújtás. In: Bajor Péter, Balogh László, Bucsi Szabó Zsolt, Polonkai Mária, Révész György Béla szerk.:. A tehetség kézikönyve* *Magyar Tehetségsegítő Szervezetek Szövetsége, Budapest, 2019* * *Dávid Mária – Podráczky Judit – Szombathelyiné Nyitrai Ágnes (2018): A PEDAGÓGIAI TANÁCSADÁS SZEREPE A KORA GYERMEKKORI INTERVENCIÓBAN Családbarát Ország Nonprofit Közhasznú Kft., Budapest* * *Dávid Mária: (2014) Tanácsadás és tanácsadói ismeretek című oktatási segédanyag integrációs szakmai feladatokra és pedagógus szakvizsgára felkészítő szakirányú továbbképzési szak programokhoz. Eszterházy Károly Főiskola Eger,* [*file:///C:/Users/EKE/Downloads/tanacsadas\_es\_tanacsadoi\_ismeretek.pdf*](file:///C:/Users/EKE/Downloads/tanacsadas_es_tanacsadoi_ismeretek.pdf) * *Kereki Judit – Szvatkó Anna: A koragyermekkori intervenció valamint a gyógypedagógiai tanácsadás, korai fejlesztés, oktatás és gondozás szakszolgálati protokollja. Educatio Társadalmi Szolgáltató Nonprofit Kft. Budapest. 2015.* * *Nagyné Réz Ilona – Csepregi András – Puhala Ildikó – Bozsikné Víg Marianna: A szakértői bizottsági tevékenység protokollja. Educatio Társadalmi Szolgáltató Nonprofit Kft. Budapest. 2015.*   **Ajánlott irodalom:**   * *Burányné Rákóczi Emese – Kun Richárdné: A továbbtanulási, pályaválasztási tanácsadás szakszolgálati protokollja. Educatio Társadalmi Szolgáltató Nonprofit Kft. Budapest. 2015* * *Buda Béla: A lelki segítés alapkérdései. In: Kulcsár Éva szerk.: Tanácsadás és terápia. ELTE, Eötvös Kiadó. Budapest. 2009* * *-Tringer László: A gyógyító beszélgetés. Medicina Könyvkiadó Zrt. Budapest. 2007* | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**  * Alapvető ismeretekkel rendelkezik a lelki egészség megőrzésének elméleti és gyakorlati módszereiről. * Ismeri a tanácsadás fő módszereit, a tanácsadó kompetenciáját és kompetenciahatárait, és a pedagógiai tanácsadás modelljét, az etikai követelményeket * Tájékozott a krízis- és válsághelyzetekben alkalmazható segítségnyújtás, mentálhigiénés támogatás lehetőségeiről. * Ismeri gyógypedagógus-szerepre vonatkozó elméleteket, a szereppel kapcsolatos elvárásokat, a pedagógusszemélyiség jellemzőit, az önreflexióhoz és önkorrekcióhoz szükséges alapvető módszereket, az alapvető gyógypedagógusi kommunikáció szempontjait. * Érti a reflektív gondolkodás és sajátélményen alapuló mentálhigiénés támogatás jelentőségét tanulmányaiban és szakmai fejlődésében * Ismeri a szakmai együttműködés és team-munka alapelveit, útjait és megvalósításának módszertanait  1. **képességei**  * Pszichológiai ismereteit képes az adott fogyatékossági csoportnak megfelelően adaptív módon alkalmazni * Képes segítő beszélgetések vezetésére, és a tanácsadás más módszereinek (öndefiníciós módszerek, mérlegelési eljárások) alkalmazására * Képes az egyéni tanácsadás lépéseinek levezetésére * Képes saját pedagógiai tevékenysége hatását felmérni és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani. * Képes a team-munkához szükséges kooperációra, kommunikációra   **c) attitűdje**   * Törekszik az ön- és társismeret, önelfogadás, önreflektivitás fejlesztésére * Tiszteletben tartja saját és mások kompetencia határait, a team munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja. * A fogyatékos személyeket és hozzátartozóikat – azok igényeit figyelembe véve – informálja az alkalmazni kívánt koncepcióról, eljárásról, módszerről, terápiáról, illetve ezek eredményeiről. * Fogyatékos személyekkel kapcsolatos kutatásai során teljes mértékben törekszik a fogyatékossággal kapcsolatos etikai problémák figyelembe vételére  1. **autonómiája és felelőssége**  * Feladata kiterjed a tanulási technikák megtanítására; együttműködésre, általános gyógypedagógiai segítségnyújtásra és tanácsadásra a fejlesztésben vagy gondozásban és a rehabilitációban közreműködő más szakemberekkel, illetve családokkal. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. * Munkáját team-ben végezni, szakmai műhelyekben aktívan vesz részt. * Szakmai együttműködések kialakításában és fenntartásában kezdeményező szerepet tölt be, gyógypedagógiai tevékenységén túl felelősséget vállal intézménye küldetéséért | |
| **Tantárgy felelőse: Dr. Dávid Mária Ph.D. főiskolai tanár** | |
| **Tantárgy oktatásába bevont oktatók:** | |